OpenLLM-France/wikimedia huggingface dataset:
# El Abadengo

El Abadengo és una comarca de la província de Salamanca (Castella i Lleó). Els seus límits no es corresponen amb una divisió administrativa, sinó amb una denominació històric-tradicional i geogràfica. Comprèn 14 municipis: Ahigal de los Aceiteros, Bañobárez, Bermellar, Bogajo, Cerralbo, Fuenteliante, La Fregeneda, Hinojosa de Duero, Lumbrales, Olmedo de Camaces, La Redonda, San Felices de los Gallegos, Sobradillo i Villavieja.

## Referències

* ↑ «Guía de buenas prácticas para la observación del paisaje agrario como espacio patrimonial en el oeste peninsular» (en español). Arxivat de l'original el 2016-03-03. [Consulta: 19 febrer 2017].
* ↑ Llorente Maldonado, Antonio. Centro de Estudios Salmantinos. Las comarcas históricas y actuales de la provincia de Salamanca (en español), 1976, p. 157. «Dos comarcas salmantinas de las que se ha tenido siempre consciencia plena, y se sigue teniendo, son La Ribera y El Abadengo. Se trata además, de dos comarcas de gran personalidad, con muchas características diferenciales, y que se distinguen, entre otras cosas, por la riqueza y peculiaridad de sus manifestaciones folklóricas, y por los rasgos lingüísticos dialectales y arcaizantes que presentan (página 60) El Abadengo es la zona comprendida entre los ríos Águeda y Yeltes (Huebra), en su curso inferior, y el Duero; el límite meridional de El Abadengo, que va desde el Águeda al Yeltes (Huebra), coincide exactamente con el límite entre los partidos judiciales de Ciudad Rodrigo y Vitigudino, quedando hoy englobado todo el Abadengo en este último partido (página 61) Bogajo y Villavieja pertenecen al Abadengo, de lo que tenemos pruebas inequívocas, a parte de la tradición, en los poemas de Saturnino de Galache (página 90)»

## Enllaços externs

* Fitxa d'El Abadengo a la web del Turisme del Regne de Lleó
# FlyLAL

FlyLAL (també coneguda com a Lithuanian Airlines o LAL) és la línia aèria nacional de Lituània amb seu en Vílnius. Opera serveis regulars domèstics i internacionals. La seva base principal és l'Aeroport Internacional de Vílnius. El gener de 2009, va cessar les seves operacions.

## Codis

* Codi IATA: TE
* Codi OACI: LIL
* Indicatiu: LITHUANIAN

## Història

La línia aèria va ser establerta el 20 de setembre de 1938 i va iniciar les seves operacions el 29 de setembre de 1938 amb el nom de "Lietuvos oro linijos" (Línies Aèries Lituanes), la qual posseïa 2 aeronaus Percival Q-6. La línia aèria va començar cobrint la ruta Kaunas a Palanga i Riga. El 1940, Lituània va ser ocupada per la Unió Soviètica. Tots els vols al país van ser operats per una subsidiària regional de la línia aèria soviètica Aeroflot.
La línia aèria va ser restablerta i tornada a nomenar Lietuvos avialinijos el 20 de setembre de 1991, poc després que Lituània s'independitzés de la Unió Soviètica. Va ser organitzada basant-se en la flota d'Aeroflot que es trobava a Vílnius. El 1991 el Boeing 737-200 va ser incorporat a la flota de Lithuanian Airlines, el primer en el que va ser la Unió Soviètica. Fins a 2005, el 100% de les accions estaven en poder del Govern lituà.
Després d'una dècada d'operacions amb pèrdues, suspensió de plans per llançar un servei transatlàntic, molt criticada per la venda dels seus drets d'aterratge a l'Aeroport de Heathrow i acumulació de deutes per més de deu milions de litas, el 2005 va ser finalment privatitzada a inversors lituans, i utilitza la nova denominació flyLAL. Els nous propietaris van anunciar plans per transformar l'aerolínia en una de baix cost.

## Serveis

* flyLAL serveix 16 països en Europa (incloent vols de codi compartit) des del seu centre de connexió a l'Aeroport Internacional de Vílnius. A partir del 2006 opera rutes internacionals des de l'Aeroport internacional de Palanga.

## Referències

* ↑ Flight International 5-11 abril de 2005
* ↑ Codis d'Aerolínees Arxivat 2008-08-28 a Wayback Machine. Novembre de 2006

## Enllaços externs

* flyLAL
# Monetta

Monetta és una població dels Estats Units a l'estat de Carolina del Sud. Segons el cens del 2000 tenia 220 habitants.

## Demografia

Segons el cens del 2000, Monetta tenia 220 habitants, 92 habitatges i 64 famílies. La densitat de població era de 114,8 habitants/km².
Dels 92 habitatges en un 34,8% hi vivien nens de menys de 18 anys, en un 51,1% hi vivien parelles casades, en un 15,2% dones solteres, i en un 30,4% no eren unitats familiars. En el 28,3% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,5% tenia menys de 18 anys, un 6,8% entre 18 i 24, un 27,3% entre 25 i 44, un 26,8% de 45 a 60 i un 14,5% 65 anys o més.
L'edat mediana era de 40 anys. Per cada 100 dones de 18 o més anys hi havia 78,5 homes.
La renda mediana per habitatge era de 28.750 $ i la renda mediana per família de 39.167 $. Els homes tenien una renda mediana de 30.000 $ mentre que les dones 21.875 $. La renda per capita de la població era de 16.867 $. Entorn del 8,1% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monetta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Monetta». American Fact Finder. Oficina del Cens dels Estats Units, 12-01-2010.
# Induciòmar (trèver)

* No s'ha de confondre amb Induciòmar (al·lòbroge).
Induciòmar (en llatí Induciomarus o Indutiomarus) va ser un cap dels trèvers i dirigent del sector resistent a la invasió romana.
Quan Juli Cèsar va entrar al territori dels trèvers l'any 54 aC abans de la invasió de Britànnia, la gent va deposar les armes i no va seguir en el desig de guerra a Induciòmar, que es va haver de sotmetre. Cèsar de moment va acceptar la submissió, però va instar als caps tribals a donar suport a Cingètorix, gendre i rival d'Induciòmar i cap del partit romà.
Induciòmar va esperar la seva oportunitat i aquesta va arribar a l'hivern quan, per manca de gra, Juli Cèsar va haver de separar les seves tropes i estacionar-les en diferents llocs. El cap dels trèvers, amb el suport d'Ambíorix i Cativolc, caps dels eburons, va atacar als romans que romanien al seu territori i després es va dirigir contra Tit Labiè que havia acampat a territoris dels rems (remi) a la frontera amb els trèvers, però en conèixer la victòria de Cèsar sobre els nervis al setge de Namur, es va retirar al seu propi territori on va aixecar més tropes i va marxar altra vegada contra Labiè al que va rodejar al seu camp de Lavacherie; una sortida sobtada de Labiè el va sorprendre i les seves forces van ser posades en fuita i ell mateix va morir en la fugida, en travessar un riu.

## Referències

* ↑ Cèsar, Juli. «Llibre V, III.2». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 46. DL B. 48252-1974. ISBN 8472250938.
* ↑ Juli Cèsar, De bello gallico V, 24-25
* ↑ (anglès) James Anthony Froude. Caesar A Sketch, p.200
# Gedit

El gedit és un complet editor de text lliure que es distribueix juntament amb l'entorn d'escriptori GNOME per a sistemes tipus Unix. Aquest editor es caracteritza principalment per la seva facilitat d'ús, aconseguida principalment gràcies a una interfície clara i neta, mostrant únicament les funcionalitats principals que acostumen a necessitar la majoria d'usuaris.
El programari es distribueix sota les condicions de la llicència GPL.

## Característiques principals

A més de les funcionalitats bàsiques que són habituals en un editor de text, com copiar, retallar i enganxar text, imprimir, etc, el Gedit incorpora, entre d'altres, les següents funcionalitats:
* Suport de texts internacionalitzats, usant la codificació UTF-8.
* Ressaltat del text segons la sintaxi de diversos llenguatges de programació: C, C++, Java, Python, etc.
* Corrector ortogràfic multi-idioma.
* Incorporació de complements per ampliar les funcionalitats bàsiques del programa.
* Possibilitat de canviar el color i la font del text de l'editor.
* Numeració de línies.
* Cerca i reemplaçament de text.
* Edició d'arxius remots.
* Còpia de seguretat dels fitxers sobre els quals es treballa.
* Des de la versió 3.20 Gedit utilitza Gspell per a la comprovació ortogràfica.

## Arquitectura

L'aplicació està dissenyada per funcionar sobre l'X Window System, usant les llibreries GTK+ 2.0 i GNOME 2.0. L'editor està integrat amb la resta de l'escriptori GNOME, suportant l'arrossegat d'arxius des del navegador de fitxers Nautilus cap al cos principal de l'aplicació, utilitza el marc d'impressió del gestor de GNOME, i el seu sistema integrat d'ajuda.

## Referències

* ↑ «Projects/gspell - GNOME Wiki!». [Consulta: 12 novembre 2020].

## Vegeu també

* Kate
* Emacs
* Leafpad

## Enllaços externs

* Pàgina oficial de gedit dins la web del projecte GNOME (anglès)
# Ernestina Edem Appiah

Ernestina Edem Appiah (1977) és una emprenedora social ghanesa. Va fundar el Ghana Code Club com a programa extraescolar per ensenyar als nens a escriure programes d'ordinador. Va formar part de la llista "BBC 100 Most Inspirational Women" del 2015.
Va ser seleccionada entre la llista de les dones més inspiradores de la British Broadcasting Corporation el 2015, l'única dona ghanesa que va entrar a la llista aquell any. Va fundar el Ghana Code Club com una empresa social no governamental que "ensenya als nens habilitats de programació d'ordinadors" treballant amb professors de Tecnologies de la Informació i les Comunicacions a les escoles bàsiques per desenvolupar programes que poden permetre que els professors ensenyin als nens a "crear jocs d'ordinador, animacions i llocs web".
Ernestina és assistent virtual de formació i va tenir el seu propi negoci d'assistència virtual. Va fundar la seva primera ONG l'any 2007, Healthy Career Initiative, com a mitjà per compartir i orientar les noies en les TIC. Això va donar lloc a les fundacions del Ghana Code Club.

## Referències

* 1 2 3 Quashie, Sena «Pulse Women"s Month: Meet Ernestina Edem Appiah, the ICT whisperer» (en anglès). pulse [Consulta: 25 novembre 2017].
* ↑ «ISPACE Phoenix Kids awards 53 students». ghananewsagency [Consulta: 2 novembre 2017].
* ↑ «Who are the BBC's 100 Women of 2015?» (en anglès). , 17-11-2015 [Consulta: 25 novembre 2017].
* 1 2 «SISTEM one-on-one from Accra, Ghana with Ms. Ernestina Edem Appiah, Founder of Ghana Code Club: An afterschool digital club introducing children between the ages of 8-17 to basic programming skills.». istg-africatomorrow.com. Arxivat de l'original el 2017-11-10. [Consulta: 25 novembre 2017].
# Teleocichla centisquama

Teleocichla centisquama és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 4 cm de longitud total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: riu Xingu (conca del riu Amazones, Brasil).

## Referències

* 1 2 3 FishBase (anglès)
* ↑ Zuanon, J. i I. Sazima, 2002.
* ↑ Kullander, S.O., 2003. Cichlidae (Cichlids). p. 605-654. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City, Nova Jersey, Estats Units.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Monett

Monett és una població dels Estats Units a l'estat de Missouri. Segons el cens del 2000 tenia 7.396 habitants.

## Demografia

Segons el cens del 2000, Monett tenia 7.396 habitants, 2.904 habitatges, i 1.916 famílies. La densitat de població era de 438,6 habitants per km².
Dels 2.904 habitatges en un 32% hi vivien nens de menys de 18 anys, en un 51,2% hi vivien parelles casades, en un 10,7% dones solteres, i en un 34% no eren unitats familiars. En el 29,4% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,5% tenia menys de 18 anys, un 9,7% entre 18 i 24, un 27,3% entre 25 i 44, un 18,9% de 45 a 60 i un 17,6% 65 anys o més.
L'edat mediana era de 35 anys. Per cada 100 dones de 18 o més anys hi havia 86,8 homes.
La renda mediana per habitatge era de 30.764 $ i la renda mediana per família de 36.858 $. Els homes tenien una renda mediana de 26.150 $ mentre que les dones 18.211 $. La renda per capita de la població era de 17.048 $. Entorn del 9,2% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Monett». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Jindřich Honzl

Jindřich Honzl (Humpolec (Àustria-Hongria), 14 de maig de 1894 - Praga, 20 d'abril de 1953) fou director de cinema, director teatral, teòric teatral, traductor i pedagog txec.

## Filmografia

* 1932: Pudr a benzin
* 1932: Penize nebo zivot

## Referències

* ↑ Vondrášek, Karel. Sowjetisches Kulturmodell und das tschechische Theater 1945-1968 : zum Spannungsverhältnis zwischen tschechoslowakischer Kulturpolitik und tschechischem Theater. Bochum: Projekt Verlag, 1999. ISBN 3-89733-028-8.
* ↑ Matejka, Ladislav. Sound, Sign, and Meaning: Quinquagenary of the Prague Linguistic Circle (en anglès). Department of Slavic Languages and Literatures, University of Michigan, 1976. ISBN 978-0-930042-14-1.
# GeoNames

GeoNames és una base de dades geogràfica gratuïta i accessible a través d'Internet sota una llicència Creative Commons Reconeixement 3.0.

## Base de dades i serveis d'Internet

La base de dades conté més de 8 milions de noms geogràfics que corresponen a més d'11 milions de llocs existents. Aquests noms estan organitzats en 9 categories i 645 sub-categories. Dades com la latitud, la longitud, l'altitud, la població, la sub-divisió administrativa i el codi postal estan disponibles en diversos idiomes i per a cada ubicació.
La coordenades geogràfiques es basen en el sistema de coordenades WGS 84 (Sistema Geodèsic Mundial 1984).
La informació és d'accés lliure i gratuït a través d'una interfície d'Internet. És possible trobar llocs sobre la base d'un codi postal o prop d'un lloc determinat i trobar enllaços a l'article de corresponent de la Wikipedia.
La interfície és de tipus Wiki i els usuaris poden agregar dades, millorar o corregir les dades.

## Web d'Integració Semàntica

Cada característica en GeoNames està representada com un lloc de recursos identificats per un identificador URI estable. Aquest identificador URI proporciona accés, mitjançant la transferència d'informació, a un Wiki a la pàgina HTML o una descripció dels recursos RDF utilitzant el dialecte GeoNames.
Aquest dialecte descriu les propietats de la caràcters GeoNames utilitzant OWL. Les classes i els codis també es descriuen en l'idioma SKOS. A través de l'URL dels articles Wikipedia enllaçats a la descripció RDF, les dades GeoNames es tornen a enllaçar a les dades DBpedia i altres dades RDF.

## Enllaços externs

* http://www.geonames.org
# Elizabeth Talbot

Elizabeth Talbot (1582 –1651) va ser coneguda per recopilar en un llibre les receptes mèdiques més populars de la seva època, en una obra que va difondre's àmpliament entre la noblesa i la burgesia. Posteriorment va escriure també un llibre de cuina. En ambdós feia ús del coneixement de plantes i l'escriptura s'emmarcava en el desig de compartir remeis per poder ajudar els pobres que no es podien pagar les atencions d'un metge, una visió compartida per altres dones de famílies benestants angleses.
Casada amb Henry Grey, que heretaria el títol de comte de Kent, i filla de Gilbert Talbot, comte de Shrewsbury, durant la seva vida va patrocinar poetes i artistes amb pocs recursos. Va crear a casa seva un cercle de discussió intel·lectual amb diversos actes socials, on convidava científics de disciplines diverses.

## Referències

* ↑ Willan, Anne; Mark Cherniavsky, Mark (2012). The Cookbook Library: Four Centuries of the Cooks, Writers, and Recipes That Made the Modern Cookbook. University of California Press. ISBN 9780520244009
# Frank Ordenewitz

Frank Ordenewitz (Bad Fallingbostel, Alemanya, 25 de març de 1965) és un exfutbolista alemany. Va disputar 2 partits amb la selecció d'Alemanya.

## Referències

* ↑ National Football Teams
# Ernest de Zwiefalten

Ernest (mort el 1148) va ésser abat de l'abadia benedictina de Zwiefalten (Ducat de Suàbia, Sacre Imperi Romanogermànic, en l'actual Baden-Württemberg). És venerat com a sant per l'Església catòlica.
Se'n coneix molt poc de la seva vida. Havia nascut a Steisslingen, prop de l'actual frontera alemanya amb Suïssa i es va fer benedictí. Arribà a ésser abat de l'abadia de Zwiefalten. El 1146 va deixar el seu càrrec per a unir-se a la Segona Croada i anar a Palestina, on va lluitar al costat de Conrad III d'Alemanya; en acabar la campanya el 1148, Ernest va quedar-s'hi per a evangelitzar i convertir musulmans. Va predicar en territoris islàmics com Aràbia i Pèrsia, però va ser capturat i portat a la Meca, on va ser torturat i mort.

## Ernest de Neresheim

Amb el temps, arran d'una confusió, es va crear una figura llegendària que es basava en la de l'abat de Zweifalten: era Ernest de Neresheim, que hauria estat el primer abat, cap a l'últim quart del segle xi, de l'abadia benedictina de Neresheim, no gaire lluny de Zwiefalten, i hauria pres part en la Primera Croada, morint-hi. Els primers monjos benedictins de Neresheim van arribar des de Zwiefalten i això podria explicar la confusió. Es va venerar com a sant i va tenir la seva festa el 7 d'octubre. Avui es considera llegendari.

## Referències

* ↑ L'abadia de Neresheim no es va fundar fins al 1095 i només va ser benedictina des de 1106, quan ja havia mort el suposat abat Ernest.

## Enllaços externs

* St. Ernest a Catholic Online
* Biografia en castellà Arxivat 2010-06-13 a Wayback Machine.
# Rosario

«Rosario» té aquests significats:
* Toponímia:
** El Rosario, municipi de l'illa de Tenerife, a les illes Canàries.
** Rosario (Argentina), ciutat de l'Argentina, ubicada a la província de Santa Fe.
** Rosario (Uruguai), ciutat de l'Uruguai, ubicada al departament de Colonia.
* Biografies:
** Rosario Flores, cantant.
** Rosario (ballarina), ballarina de dansa espanyola.
# Misión blanca

Misión blanca és una pel·lícula dramàtica espanyola de 1946 dirigida per Juan de Orduña i protagonitzada per Manuel Luna, Jorge Mistral i Fernando Rey. La pel·lícula va estar filmada en la seva ubicació a la Guinea Espanyola i en un estudi espanyol. Els decorats de la pel·lícula van estar dissenyats per Sigfrido Burmann i Francisco Canet.

## Sinopsi

La pel·lícula retrata una missió religiosa a Guinea durant els últims anys de l'Imperi Espanyol.
Un missioner nouvingut que vol ajudar la població local observa com un amargat espanyol (Manuel Luna) menysprea als indígenes, sense sospitar que es tracta d'un criminal fugit de la justícia espanyola.

## Repartiment

* Ricardo Acero - Padre Mauricio
* Gabriel Algara - Jiménez
* Marianela Barandalla - Diana
* Elva de Bethancourt - Souka
* Juan Espantaleón - Cesáreo Urgoiti
* Manuel Luna - Brisco
* Arturo Marín - Padre Daniel
* Jorge Mistral - Minoa
* Nicolás D. Perchicot - Padre Suárez
* Julio Peña - Padre Javier
* Fernando Rey - Carlos
* José Miguel Rupert - Padre de Souka
* Jesús Tordesillas - Padre Urcola

## Premis
### Segona edició de les Medalles del Cercle d'Escriptors Cinematogràfics

| Categoria | Nominats | Resultat |
| Premi especial | Manuel Luna | Guanyador |

### Premis del Sindicat Nacional de l'Espectacle de 1946 (5è lloc)
## Referències

* ↑ Bentley p.103
* ↑ Guía del cine español. Catedra, 2007. ISBN 8437624198 [Consulta: 1r març 2017].
* ↑ Círculo de Escritores Cinematográficos. 1945-1975. Madrid: Imprenta del MIT, 1975, p. 91. ISBN 84-500-6968-8.
* ↑ Félix Martialay El cine español durante el franquismo, p. 57-58

## Bibliografia

* Bentley, Bernard. Un Compañero a Cine español. Boydell & Brewer 2008.
# Garwin

Garwin és una població dels Estats Units a l'estat d'Iowa. Segons el cens del 2000 tenia 565 habitants.

## Demografia

Segons el cens del 2000, Garwin tenia 565 habitants, 230 habitatges, i 158 famílies. La densitat de població era de 218,1 habitants/km².
Dels 230 habitatges en un 33,9% hi vivien nens de menys de 18 anys, en un 57% hi vivien parelles casades, en un 8,7% dones solteres, i en un 30,9% no eren unitats familiars. En el 26,1% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,92.
Per edats la població es repartia de la següent manera: un 27,8% tenia menys de 18 anys, un 6,7% entre 18 i 24, un 27,3% entre 25 i 44, un 24,6% de 45 a 60 i un 13,6% 65 anys o més.
L'edat mediana era de 36 anys. Per cada 100 dones de 18 o més anys hi havia 88 homes.
La renda mediana per habitatge era de 38.269 $ i la renda mediana per família de 45.938 $. Els homes tenien una renda mediana de 31.528 $ mentre que les dones 24.250 $. La renda per capita de la població era de 16.660 $. Entorn del 2,4% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Garwin». American Fact Finder. Oficina del Cens dels Estats Units, 12-01-2010.
# El Marquès

El Marquès és una entitat de població del municipi de Massanes, a la comarca catalana de la Selva. En el cens de 2006 tenia 109 habitants.